
Az új úttörőév kezdetén 
szeretettel köszöntünk 
benneteket. 

Külön köszöntjük 

és üdvözöljük 

a második osztályosokat, 
akik most kezdik 
kisdoboséletüket. 
Reméljük, 

lapunknak is 


rendszeres olvasói lesznek, 


Kívánjuk, 

hogy ez az esztendő 
hozzon sok-sok vidám, 
maradandó élményt 

a számotokra. 


SZEPTEMBER 


KONCZEK JÓZSEF VERSE 


Sárga a kukorica, csörren a levele. 
Hamvas a szilva, édes már. 
Surrog a fák közt seregélyek serege, 
Jácán röppen, mélyen száll. 

Hajlik a napraforgó, súlyos az arca. 
Morzsolja magvait a naptányér. 
Csordul a tök aranya, kerék megy át rajta. 
Onnan szállt az égre ez a sárgás fény? 
Utcasorokká rakták a répát, 
törik már a kukoricát, hordják a krumplit, 
tiporják a szőlőt, dalolva, mezítláb, 


míg a leve, édes méze kancsókba kezd folyni. 


Bottal verik a diót, kihasad a burka. 
Musttá préselik a sok szőlőfürtöt; 
még a darázs se marad a pincefali lyukban, 
puttony körül bóklál, részegen dünnyög. 
Szép az őszi ünnep! Száz színe harsan. 
Begyűjtik a dolgos napot gazdag alkonyok. 
Csöves kukorica pattog a lángokban, 
dudorászva forgatják a gyerekpásztorok. 


A 


Hol terem a 


sort 


AMNON dombon, csöncsöngyűrű réten, csalinkai 
csalitosban, csamangói nagyerdőben három út kacska- 
ringózik. Három úton három legényke. Az egyik alig 
vánszorog, olyan fáradt. A másik alig támolyog, olyan 
gyönge. A harmadik alig tántorog, olyan erőtlen. 

.No, hiszen nem csoda. Az első, akit Nyiszlettnek hív- 
nak, olyan sovány, hogy átsüt rajta a nap. A fülei át- 
látszók, a csontjai zörögnek, hátulról is meg lehet szá- 
molni, hány szeplő van a pulykatojás-arcán. A második, 
akit Nyámnyilának hívnak, olyan kövér, völgymenet- 
ben minduntalan visszagurul, hegymenetben meg csak 


csudacilin? 


négykézláb tud fölfelé mászni. A harmadik, a Nyápic 
nevezetű meg olyan roskadt, olyan görnyedt, mintha 
örök életében a fű között kereste volna a szerencséjét. 
Ahogy az utak összefutnak, találkozik a három ágról- 
szakadt. Rogynak a tölgyfa árnyékába, alig van köszö- 
nésnyi erejük. Nyiszlett elővesz egy szem cukrot, azt 
szopogatja. Nyámnyila kicsomagolja a töltöttcsirkét, a 
téliszalámit meg a kakastejes cipót, s nyeli a falatokat, 
mint kacsa a nokedlit. Nyápic iszik egy kortyot a kula- 
csából, aztán újra lecsüggeszti a fejét, nézi a földet, 
mintha valamikor itt vesztette volna el a víg óráit. 


Nagysokára szólal meg Nyámnyila : 

— Aztán hová, hová? 

— Én csak Hóbagoly doktorhoz! — mondja egy to- 
rokfájós macska hangján Nyiszlett. 


— Én is a híres Hóbagolyhoz megyek! — mondja egy 
légcsőhurutos egér hangján Nyápic. — És te? 

— Hát bizony, én is! — motyogta tele szájjal Nyám- 
nyila. 

— Szóval mindhárman betegek vagyunk! — állapítja 
meg egy idő után Nyiszlett. 


— Uhu-hu! De még mennyire! 
— Hajajaj! Rettenetesen! — tódítja a másik kettő. 


És már sorolják egymás szavába vágva : — Én olyan 
gyenge vagyok, mint a harmat! — Én tornából is föl 
vagyok mentve! — Én már a becsukott ajtón is beférek, 
úgy lefogytam! — Nekem új ajtót kellett vágatni a fa- 
lon, úgy meghíztam! — Fáj az oldalam! — Szúr a há- 
tam! — A lábaim ólomnehezek! — Az álmaim rettene- 
tesek! — Nem tudok ébren maradni, aztán, ha lefeküd- 
tem, nem tudok elaludni ! — Kapar a torkom! — Dáthás 
vagyok folyton! — Köhögök, mint egy tüdőbajos! — 
Mindenkitől félek, mint egy szívbajos! — A gyomrom- 
ban gombóc van, pedig sohase eszem gombócot! — 
Nekem a torkomban van a gombóc. — Nekem remeg 
a lábam! — Nekem reszket a kezem! 


— Nekem a. fejem fáj! — panaszkodik Nyámnyila. 

— Nekem a bal fülem! — sóhajtja Nyiszlett. 

— Nekem a hátam, a vállam, a derekam! — kesereg 
Nyápic. 

— Nektek is azt mondták, hogy rajtatok már csak a 
Hóbagoly doktor segíthet? 

— Azt, azt! Meg valami új gyógyszer. 

— Valami csudacilin. 


— Hát akkor. . . 
— Akkor hát. . . 


— Föl kéne kelni — nyelte le az utolsó falat csirke. 
húst Nyámnyila. 


nyögte Nyápic. 


nyöszörögte Nyiszlett. 


— Csakhogy nincs erő — mondja a másik kettő. 


— Erőm, az nekem sincs. Ki kell pihenni magunkat — 
hagyja rá Nyámnyila. Azzal tovább hevernek, lehunyják 
a szemüket is. Nyámnyila elalszik azon nyomban, a má. 
sik kettő meg nyög, nyekereg, forgolódik. 


— Kár, kár — károgta odafönn a tölgyfán a dolmá- 

nyos varjú. — Nagy kár, hogy Hóbagoly, a híres doktor 


éppen most költözött át egy másik mesébe. 


— Kra-kra-kra! — sajnálkozik a szalakóta. — Eze- 
ken most már csak az segíthet, ha Mendegélő Vendellel 
találkoznak. 


Micsoda szerencse: jó félóra múlva már jött is Men- 
degélő Vendel. Át a cserecsuri dombon, a csöncsön- 
gyűrű réten, a csalinkai csalitoson s be egyenest a csa- 
mangói nagyerdőbe. Az óriás tölgyfánál megáll: hát ez 
a három árva madár mit keres itt? 


Fölnéz álmos szemmel Nyápic, látja, hogy egy turista- 
bakancsos, rövid nadrágos, csupaizom óriás áll előttük. 
Vastag furkó a kezében. Megijed rettenetesen, sikítani 
kezd : jaj, ne bántson! Fölriad a másik kettő is : Nyiszlett 
zörgő csontokkal iramodik jobbra, Nyámnyila rengő 
hájjal elgurul balra, csak akkor állnak meg, mikor Men- 
degélő Vendel egetverő kacagásba tör ki. 


— Kutya teremtette! Hát nektek meg mi bajotok? 
Gyertek vissza, én még senkinek sem haraptam le az 
orrát. 


Aztán kivallatja a híres társaságot: mi járatban van- 
nak. Amikor megtudja, még nagyobbat nevet, még a 
könnyei is csorognak. 

— Hóbagoly éppen tegnap költözött át egy másik 
mesébe. Nincs csudacilin, nincs mesemicin. De egyet se 
búsuljatok, amíg engem láttok: tudok én jobb gyógy- 
szert! Majd én kikúrállak benneteket, hogy az anyátok 
sem ismer meg utána. 


— Igen. De. . . mit tetszik kérni fizetségül? — kérdezi 
Nyámnyila. 

— Hat napot. A hetedik a ráadás! — mondja Mende- 
gélő Vendel. — Most pedig talpra, világ lustái, ország 
tohonyái! Mert így csak még jobban elpuhultok. — 


Sorra megtapogatja a karizmaikat. 


— Huh! Ez csupa csont! Hű, ez meg csupa zsír! Most 
pedig nézzétek meg az enyémet. — És behajlította a kar- 
ját. Akkora muszklija volt, mint egy olimpiai bajnoknak. 
Azután kifújta a levegőt a mellkasából. Kisebbfajta 
forgószél kerekedett. Nyiszlett és Nyápic belekapaszko- 
dott Nyámnyilába, nehogy elsodorja őket. Ezután Men- 
degélő Vendel teleszívta tüdejét a friss erdei levegővel. 
Most meg csak úgy feszült rajta az atlétatrikó. 


E 


— Ez igen! — hümmögték a legénykék. 


— És akár hiszitek, akár nem, valamikor én is olyan 
nyiszlett, nyápic és nyámnyila voltam, mint ti — mosoly- 
gott rájuk Mendegélő Vendel, 

A. fiúk összenéztek. Hát akkor Hóbagoly nélkül is 
meggyógyulhatunk! Egy szóra ráálltak, hogy elmennek 
a hegyi házba Vendel bácsihoz, és mindent szóról szóra 
úgy csinálnak, ahogyan ő mondja. 

Persze, ha akkor előre tudják, mi vár rájuk, hétszer 
meggondolták volna. Mert Vendelnek aztán hiába 
mondták : így remeg a lábam, úgy szaggat a fejem, imígy- 
amúgy jaj de vacakul érzem magam! Mendegélő Vendel- 
nél minden áldott nap úgy kezdődött, hogy alaposan 
megtornásztatta őket: futás, szökellés, fekvőtámasz, 
bukfenc, cigánykerék, tótágas, derékhajlítás, kaszálás 
volt a műsor, és még sok olyan tornagyakorlat, amit 
csak Mendegélő Vendel tudott. És közben állandóan 
gyakoroltatta velük a helyes légzést is : 

— Húzd ki magad, Nyápic, már megint olyan görbe 
vagy, mint egy kérdőjel! — harsogta a görnyedt legény- 
kének. — Így az is csoda, ha egyáltalán levegőt kapsz! 

Hanem azt meg kell hagyni: a torna után remek ét- 
vággyal fogtak a reggelizéshez a fiúk. Csak utána ne 
következett volna a kemény munka! Egyik kaszált, má- 
sik kapált, a harmadik fát hasított. Hű, de nehezen 
ment! Kornyadoztak, kókadoztak, kóvályogtak Vendel 
vendégei. Mindenük sajgott. Izomlázuk volt. Már-már 
a szökésen járt az eszük, de letettek arról is, mert egy 
valamirevaló szökevénynek futnia kell. Nekik meg, úgy 
gondolták, jártányi erejük sincs. 

Vendel bátyó azonban bebizonyította: igenis, van. 
Lebaktatott velük a Kristályvizű Tóhoz. Ott úszni tanít- 
gatta őket, aztán csónakba ültek, evezőt ragadtak és 
versenyeztek: ki ér előbb a túlsó partra? Máskor elve- 


Zette őket jó messzire a hegyi háztól, s abban versengtek : 
ki ér haza előbb, ki találja meg a legrövidebb ösvényt az 
erdő sűrűjében. 


Este, miután annyi gyümölcsöt tálalt eléjük, hogy alig 
győzték megenni, Vendel bácsi mesélt nekik. Arról szólt 
a mese, hogy egy gyönge legényke kapott egyszer egy 
bernáthegyi kutyakölyköt. Apja csak azt kötötte ki az 
ajándék fejében: emelje föl minden nap tizenötször azt 
a Vitéz nevű kis jószágot. Két kézzel, jó magasra, a feje 
fölé. Az egyszeri fiú örült az ajándéknak, emelgette vi- 
dáman a szeretett kutyát. Napról napra, hétről hétre. 
S érdekes, bár a kutya nőtt, növekedett, a fiú nem is 
vette észre, hogy napról napra nehezebb lesz. Mert az 
ő kar- és vállizmai is megerősödtek közben. És mitől? 
Az állandó emelgetéstől. Vagyis: a munkától. 


— Na, mi erről a véleményed, egykomám? — fordult 
Nyámnyilához Mendegélő Vendel. 


— Hát csak az, hogy apukámtól én is kérek kará- 
csonyra egy bernáthegyi kutyát. 


Mindannyian nevettek. Aztán Vendel bátyó elma- 
gyarázta: ha az eszünket ritkán használjuk, annak is 
nehezebben forog a kereke. Ha az izmainkat nem hasz- 
náljuk, dolgoztatjuk — elgyöngülnek, ellustulnak. Ha 
viszont munkára fogjuk őket, na mi lesz akkor? 

— Izompacsirta lesz belőlünk! — válaszolt kórusban 
a három fiú. Ennyit már megtanultak. 

Egy másik este sorban a tükör elé állította őket Vendel 
bácsi. 

— Nézzétek meg jól magatokat. 

Hát nem volt valami szépségflastrom egyik se. Nyisz- 
lett meg különösen szégyenkezett: az a pulykatojás-arca, 
azokkal a vörös szeplőkkel. Meg az átlátszó nagy fülek! 
Minek is ezt nézni? 


Horváth Mária rajzai 


me a nazm 


MTA lI 


De ekkor megszólalt Vendel csodálatos tükre : 

— Elég szép, aki ép! Elég szép, aki ép! 

Ezt mondta Nyámnyilának is, Nyápicnak is. Kérdően 
néztek Mendegélő Vendelre, az meg jót kacagott: 


— Hallottátok : elég szép, aki ép! Nekem ilyen varázs- 


tükröm van. Nem azt szajkózza : szép vagy, szép vagy, 


de Hófehérke százszor szebb nálad. Ez megmondja 
kereken: elég szép, aki ép! Néha még azt is hozzáteszi: 
aki erős, hétszer szép, aki jó is, százszorszép. Na, ezt 
a tükörtrükköt csak azért mutattam meg, mert láttam, 
egyikőtök sem elégedett a külsejével. Oda se neki: ez a 
tükör okosan beszélt, véssétek eszetekbe, amit mondott! 


Hát így telt el a hat nap Mendegélő Vendelnél. Kínos- 
keservesen, de közben egy kis vidámság is fűszerezte. 
A hetedik napon megkérdezi a gazda: na, ki akar el- 
menni? 


Gondolkodóba esett a három fiú. 


Súgta-búgta a fülükbe Penészvirág, a viaszsárga-arcú 
manó : Mire vártok? Rajta! Iszkoljatok innen! Hisz erre 
vártatok hat napon át! Nem doktor ez a Mendegélő, 
hanem kínzómester. Otthon a jó puha ágyikótok várna, 
reggel addig alhattok, ameddig kedvetek tartja. Iszkiri, 
amíg lehet! 


Igen ám, de csak nem akaródzott elindulni. A mérleg 
is azt mutatta, hogy Nyámnyila lefogyott három kilót, 
a másik kettő meg éppen annyit hízott. Meg valahogy 
meg is szerették időközben ezt a nevetőskedvű, erős, 
kemény embert. Azon kapták magukat, hogy mennyire 
szeretnének hasonlítani rá. És milyen szép itt fönn a 
hegyen! És a kezükön már begyógyultak a szerszámnyél- 
törte sebek, megkeményedett a bőr. Eh, fütyülünk Pe- 
nészvirág manó hívására! — gondolták és ott maradtak 
Mendegélő Vendelnél. 


Még egy hétre. Aztán újabb hét napra. Megtanultak 
úszni, vidrákkal versenyeztek a Kristályvizű Tóban. 
Mendegélő Vendel lovagolni is tanította őket: pónit 
kért kölcsön az egyik jó barátjától. Az volt ám a jó 
mulatság, mikor egyik legényke a lovon vágtatott, a töb- 
biek pedig igyekeztek utolérni. Már ekkor kiderült, 
hogy Nyiszlett a legjobb futó hármójuk közül. Egyszer- 
egyszer beérte az erdei úton nyargaló pónit is. Nyápic a 
gerelyhajításban, Nyámnyila a súlylökésben ügyeske- 
dett. Egyszer a fára másztak, mókusugrást, a majom- 
lengést, a madárhintázást utánozták, máskor a tóba 
merülve, szép formájú kavicsokat gyűjtöttek a kris- 
tálytiszta vízből. 

A negyedik héten aztán egy igazi hőstettet vittek vég- 
hez. Ratatatam, a félfülű haramiavezér és két társa el 
akarták lopni a fiókákat a kőszáli sas fészkéből. A fiúk 
ekkor már egyedül kóborolták az erdőt, kilesték, mire 
készülnek a haramiák, szóltak Mendegélő Vendelnek is, 
aztán titokban követték a gazembert. Így értek a magas 
szirtekhez, amelyen a kőszáli sas fészkelt. Miközben föl- 

felé mászott Ratatatam meg az egyik rabló, hazatért az 
anyamadár. Éktelen vijjogással csapott a haramiákra, 
de lent álló társuk előkapta puskáját és célbavette. Nyisz- 
lett se volt rest: villámgyorsan ott termett és kiütötte a 
fegyvert a gazfickó kezéből. Erre Ratatatam is leugrott, 
Nyámnyila azonban súlygolyóval úgy elütötte a hara. 
miavezér lábát, hogy menten térdre esett. A gerellyel 
vitézkedő Nyápic pedig a másik rablót tette harckép. 
telenné. Mendegélő Vendelnek nem is maradt más dolga, 
csak jól összekötözni a pernahajdereket. Közben nem 
győzte dicsérni a fiúk bátorságát, ügyességét. 


— Büszke vagyok rátok! — mondta meghatottan, 
A kőszáli sas pedig leszállott közéjük és legnagyobb meg- 
lepetésükre megszólalt emberi hangon: 


— Bátor emberfiak, megmentettétek a fiókáim életét, 
Szóljatok hát: mit kívántok? Ha az a vágyatok, akár a 
Hóbagoly doktor világhírű gyógyszereit is elhozom nek- 
tek a másik meséből. A csudacilint meg a mesemicint, 


— Nem jutalomért tettük mi! — felelte Nyápic, azaz 
most már Káldor Béla. És csak úgy balkézzel megfrics- 
kázta Ratatatam haramiavezér orrát. 


— Az ember segítsen, ha teheti — szerénykedett 
Nyiszlett, azazhogy Ficere Péter. És könnyedén rugózott 
néhányat, csak úgy, jókedvéből, 


— Mi hárman már csak ilyenek vagyunk: nem áll- 
hatjuk, hogy bántsák a gyöngébbeket! bizonygatta 
Nyámnyila, tisztességes nevén Cseke Ádám. És igazított 
valamicskét az egyik rabló kötelein; túl lazának találta. 


MENTI EB 


— Nem kell már ezeknek semmi csodagyógyszer — 
magyarázta Mendegélő Vendel —, adagoltam én nekik 
olyan mesemicint meg olyan csudacilint, annál jobb . 
receptet Hóbagoly sem tudna. — És elmesélte a fiúk tör- 
ténetét. 


A sas elismerően bólintott. Még a fiainak is odavijjog- 
ta: 
— Hijá, giá! Jól nézzétek meg őket! Az ilyen kemény 
legényekből lesznek a pilóták is! t 


Aztán a sas elszárnyalt, Mendegélő Vendel pedig gon- 
doskodott róla, hogy a három gazfickót hűvösre tegyék 
a csamangói rendőrök. 


Hamarosan eljött a búcsú órája. Köszönetet mond- 
tak Mendegélő Vendelnek, s indultak hazafelé. Hej, 
milyen más volt az a három hetyke legény: hol volt már 
a két zörgőcsontú, Nyiszlett és Nyápic, hol volt már az I 
egykori hájpacni Nyámnyila! Mozdulataik gyorsak, 
könnyűek, csakúgy duzzad az erőtől, az életörömtől . 
minden izmuk. 


S a csamangói nagyerdőben, csalinkai csalitosban, 
csöncsöngyűrű réten, cserecsuri dombon minden fa és 
bokor, minden fűszál és virágszirom azt susogta: elég 
szép, aki ép! Aki erős, hétszer szép! Aki jó is, százszor- 
szép! 


Csanády János 
Rókák ! 
a ködben 


Kukorikul a kiskakas ih 
valahol a ködfalon túl, 
a köd vastag: bundás 
rókák vöröslenek benne. Hű 


Ködben a rókák is ködlenek, 


Hej; diridosnt e 


harang, csengő-bongó, messzire szált, ; csak a kiskakas hangja éles, j 
Vár a leveske, fazékban laska, taréja, farktolla piros, j 
gőzöl a tál. jó zászló a rókáknak. É 
Hej, diridongó, Leskelődnek a ködben, kerítés j 
kéklik a ringló, kapkodd szaporán! mögé lapulva, deszkák ; 
Csurogjon méze sapkába, köténybe takarják őket, szagos 
bő lakomán. gaz vakarja lábukat. HI 


Hej, diridongó, 

itt a borongó ősz, fogy a nap! 

Lesz sok piros alma, teljen a kamra, 
te légy a legpirosabb! 


. Amíg a köd fel nem száll, 


Kara Gvörov rai7a 


Ezé 


jemut 
je 


atom a családom 


Akár magnóra is felvehettem volna a nagyanyám 
szövegét. Amikor cseng a telefon, csak bekapcsol- 
nánk, lejátszanánk, és kész; nem kell annyit fáradnia. 
Úgyis mindig ugyanazt kérdi mindenki és a nagy- 
anyám ugyanazt feleli : nagy a boldogság nálunk, mert 
megérkezett a drága, aranyos kis unoka, aki ráadásul 
angyal és még bűbájos. 

— Hallod Öcsi!? Rólad van szó. A nagymama tün- 
dér, bájos, aranyos gyerekről beszél, aki az unokája. 
Ez csak te lehetsz! — mondtam az öcsémnek. Együtt 
ültünk a konyhában, és semmit se csináltunk, csak 
korgott a gyomrunk fennhangon. 

— Mit ugratsz? Te is az unokája vagy — morogta. 

— De terád mondta eddig is, hogy drága angyal. 

— Most már nem mondja. Most már csak az új- 
szülött létezik nálunk. 

— Te csak ne féltékenykedj! Én ugyanezt átéltem, 
amikor te voltál szíves megszületni. 

— Utáltál? — kérdezte az öcsém őszinte érdeklő- 
déssel. 

— Nem. Sajnáltalak. Borzasztó csúnya voltál. 

Nem sértődött meg. Azon kesergett, hogy Szilvia, 
a kistestvérük, kitúrta a helyéből. Mostmár ő alszik 
anyuék szobájában, Öcsit meg átköltöztették a nagy- 
mamához. 

— Sose bánd! — vigasztaltam. — Egész éjjel bőg. 
Megjegyzem, te sose bőgtél. 

— No látod! — fölényeskedett nyomban. 

— Inkább nyávogtál — emlékeztem. — Sokáig 
aggódtam, hogy kismacska vagy mégis, és nem em- 
ber-gyerek. 

Ekkor a nagymamám már éppen Szilvia méreteit 
ismertette a telefonba. Azt mondta három kiló, ami 
elég kevés. Szerintem is, mert az Öcsi kutyája is 
nyolc kiló, pedig az talált kutya, és nagyon ványadt. 
De a nagyanyám egyáltalán nem sajnálkozott, hogy 
Szilvia még kisebb, azt mondta a telefonba, az ő 
kosztján majd megerősödik. 

— Az lehet. Mi meg visszafejlődünk — kesergett 
az öcsém. — Dél elmúlt, és semmi ebéd... Csak a 
tápszert főzik folyton. Annyi tápszert főznek, hogy 
még két csecsemőt idevehetnének kosztra. 

— Pszt! Meg ne hallják. Még kedvet kapnak — 
ijesztgettem az öcsémet. 

— Együnk egy kis tápszert — ajánlotta keservesen 

csi. 

— Nem szégyenled magad! Elennéd a kistestyéred 
kajáját? 

— Miért? Ő szopik is. Anyu mást se csinál, mint 
szoptat, meg mázsálja a kis pisist. Szopás előtt, 
szopás után méri. 

— Úgy kell azt! — tájékoztattam, hogy azért lássa, 
értek én a dologhoz. — Így tudja meg anyu, hogy 
mennyit szopott a csecsemő. Ha nem eleget, akkor 
kap tápszert is. 

— Jó vicc! Kétfogásos menü! Nekünk meg egy 


se... — lázadozott Öcsi, aztán nagyot ordított. — 
Kaját! Éhes a banda, ko- -rog a gyom-ra... kaját! 
— Pszt! — nyitott ránk a nagyanyánk. — Ne 


kiabálj! Gondolj Szilviára! 

— Miért? Talán ideges? — szemtelenkedett. 

— Ne szemtelenkedj öcsém! — szóltam rá; jobb 
ha én, mintha a nagyanyám! — Tényleg, nagyi? Hall 
már egy ilyen kisbaba? És lát rendesen? 

— A kismacskáknak is csak később nyílik ki a 
szemük — szólt bele az öcsém; nagy kár volt! 
Nagymama kiborult. 

— Így beszélni a kistestvéredről! Te szívtelen! 

— Tudod, nagyanyám, az a helyzet, hogy éhesek 
vagyunk — mentettem az öcsémet. — Az a helyzet, 
hogy mindjárt egy óra. . . 

— Jaj, hogy elszaladt az idő — csodálkozott a 
nagymamám, de csak rövid ideig. Aztán ránk paran- 
csolt. — De már nagy fiúk vagytok, tessék kiszol- 
gálni magatokat! 

— Igaz is. Én főztem már a táborban a nyáron. 
Tudok főzni paprikáskrumplit, krumpli levest, sült- 
krumplit — buzgólkodtam, csakhogy elüljön a vihar. 

— Én kiiratkozom ebből a családból — közölte 
Öcsi, és a falnak fordult, háttal mindkettőnknek. 
Most már rám is haragudott. 

— Bizony új beosztást kell majd csinálnunk a csa- 
ládban. Szilvia egészen átrendezi az életünket — 

ábrándozott a nagyanyám, észre se vette Öcsi tün- 
tetését. 

— Az enyémet már átrendezte — morgott sze- 
gény, a falnak. — Áttoltátok az ágyamat a te szobád- 
ba. De alhatok akár a spejzban is, én már nem 
számítok... 

— lIdehallgass! — szólt rá a nagyanyám, de most 
már tényleg mérges volt, pirosodott a nyaka. — 
Idehallgass Öcsi! Ahelyett, hogy duzzogsz, vidd már 
el a kutyádat! Megmondtam, hogy nem lehet kutya 
a lakásban, ahol csecsemő van. 

— A kutya volt itt előbb — méltatlankodott Öcsi. 

— Ha nem keresel most azonnal helyet a kutyád- 
nak, én kidobom. Ki én! Nem tűrök bolhát a lakás- 
ban. . . 

— Nincs is bolhája. És a Bodri szobatiszta. Még 
sose pisilt be, mint egyesek. . . 

Csengett a telefon, szerencsére. A nagyanyám 
annyira mérges volt, hogy intett, vegyem fel én, 
. ő bevonult a szobába. Biztosan dalkálja a csecsemőt, 
ráadást is ad, kárpótlásul, hogy ilyen gonosz testvé- 
rei vannak. Különben Zsófi néni telefonált, a nagy- 
mamám barátnője. Elmondtam neki minden adatot 
] Szilviáról, tudtam kívülről. Zsófi néni egy ideig ára- 
. dozott a gyönyörűségtől, aztán még megkérdezte, 
csodálkozott-e Öcsi, hogy hozott a gólya kisbabát. 
Mondtam, hogy nem csodálkozott, mert tudja, hogy 
anyu szülte, én világosítottam fel őt a tényekről. 
] Akkor Zsófi néni lecsapta a kagylót. Még szerencse, 
. hogy megbotránkozott, mert különben talán még 
most is beszélgetne. 

A konyhában nem találtam már az öcsémet, se a 
bébitápszert, csak az újság szélét letépve. Azt írta rá 
— nagyjából, mert nem mindent tudtam elolvasni —, 
hogy most megy jó gazdát keresni a kutyájának és 
lehet, hogy ő se jön haza többet, de ne szóljak 
senkinek, úgyse veszik észre. 

Rögtön Magdi jutott eszembe. Végeredményben 
ő az öcsém őrsvezetője! Hátha meg tudja fejteni 
a lelkét?! De foglalt volt a telefonjuk folyton, kétszer 
is hívtam, mással beszélt, pedig náluk nincs is kis- 
testvér. Végre jelentkezett. 

— Magdi? Én vagyok — mondtam szellemesen. 

— Éppen téged hívtalak. Csak mással beszéltél — 
lelkendezett. 


— Te is. Szóval az öcsém... j 

— Itt van nálunk. Azért hívtalak pontosan. EIl- 
vállaltam a kutyát. . . Várj, adom az öcsédet! 

Öcsi, mintha misem történt volna, elmesélte, 
hogy Magdi küld egy édes kis szájharmonikát Szil- ! 
viának, ő hozza is rögtön, mert már megtanulta fújni. j 

— És csak azért jössz haza, hogy zenélj Szilviá- 

nak? — kérdeztem, most lettem csak dühös, hogy 
megijesztett azzal az üzenettel. 
, nem azért! Hanem mert nagy szükség lesz 
rám otthon — közölte magabiztosan. — Képzeld, 
azt mondta a szomszédasszony a lépcsőházban a má- 
sik szomszédasszonynak, hogy ő nagyon is ideges a 
mi kistestvérünktől, mert az egy újabb zajforrás. 
Képzeld! Azt mondta Szilviára, hogy zajforrás! Meg 
kell védenünk, nem igaz?! Jövök erősítésnek, ne 
izgulj! 

Nem izgultam. Én vagyok az okosabb. A családom 
szokta ezt mondogatni, amikor azt akarják, hogy 
elviseljem az öcsém lehetetlen dolgait; — hát mos- 
tantól kezdve elhiszem. 


Orosz István rajza 


KIrTTrrri 


Horváth 
István 
gyűjtéséből 


montdókák 


Egyedem, 
hegyedem 


Egyedem, begyedem, 
Keszkenyőben. 
Szól a rigó 

Az erdőben. 
Dib, dáb, 
Kopasz láb. 
Egyki, begyki. 
Eriggy ki! 


Za szk 


v 
Ökus, 


mókus 


Ókus-mókus, 
Güzü, pele. 


Jó az ért mogyoró 


bele. 

De ha nekünk 
nem hagytok, 
Csipjenek meg 
a baglyok. 

Gyi, 


Tortdára 


Gyi, Tordára, 
Besztercére. 

A jó borra, 
Pecsenyére. 
Gyi, lovacskám, 
Gyi, Tordára. 
Odaérünk 
Vacsorára. 


Gyi-gyi, gyi! 


ces 


Majtényi Erik 


Golyóstoll 


SZAZ 


KEZHZÁKEKST B 


Van nekem egy 
golyóstollam, 
kék festék a 
folyóstollban, 
Teleirta 

mind a három 
irkámat, 
azután meg 
fogta magát, 
kiszáradt. 


Sok volt a 
jóból 

— mondja a 
golyóstoll. 
Van a boltnak 
tele 

bele, 

onnan veszek 
belet 

bele. 


MÉHES GYÖRGY 


Mese a méregzsákról 


Méregzsák álmodozva. előre-hátra hintázott 
a széken. Addig feszedezett, amíg a szék recs- 
csent egyet, a két hátsó lába kitört és Méreg- 
zsák legurult a földre. Nem hívták volna 
Méregzsáknak, ha ettől nem gurul dühbe. 
Talpraugrott, felkapta a széket és odacsapta, 
belerúgott, megtaposta, addig-addig, amíg fan- 
csikára nem verte. Ettől aztán úgy ahogy le- 
csillapodott a mérge. Ekkor lépett be az édes- 
apja. 

Összetörted? 

— Össze. 

— Hogy történt? 

— Rossz volt a szék, kitört a lába. 

— No, ha rossz volt, akkor eredj fiam, csinálj 
helyette jobbat. 

Mit volt mit tenni, Méregzsák elment az 
asztaloshoz. 

— Jónapot kívánok asztalos bácsi, tessék 
nekem csinálni egy széket. 

— Szívesen fiam, ha megfizeted. 

— Nincs pénzem. 

— Az se baj. Dolgozol nálam egy hetet. 


Úgy is lett. Méregzsák egy hétig seperte a . 


fűrészport, forgácsot, hordta a deszkát, főzte 
az enyvet. 
Eltelt egy hét. 


— No fiam, megszolgáltad a széket. Hozd a 
iát s olyan széket fabrikálok neked, hogy 
akárki megnézheti, de még bele is ülhet. 

— Jaj mester uram, nincs nekem fám. 

— Nincs? — csodálkozott az asztalos. — Hát 
akkor eredj és szerezz. 

Kiment az erdőre Méregzsák. Fá-ott kegyet- 
lenül a hideg, havas télben. Mondja a favágók- 
nak, mi járatban van. Kellene neki egy székre 
való fa. 

— Megkaphatod, édes öcsém — felelte a 
legbajuszosabb a favágók közül —, csak fizesd 
meg az árát. 

— Jaj, nincs nekem pénzem. 

— Akkor dolgozz meg érte. 

Méregzsák, egy héten át szedte az ágat, 
hordta a vizet, főzte a puliszkát a favágóknak, 
míg megkapta a fát. 

Igenám, de akkor még el kellett mennie a 
fűrészmalomba. Azért már csak három nápot 
dolgozott, hogy deszkává fűrészeljék a fát. 
Aztán visszament az asztaloshoz. 

—. Ez már döfi — mondta az asztalos és jó- 
kedvűen fütyörészve elkészítette a széket. Mé- 
regzsák megköszönte szépen és végre mehetett 
haza. 

— Édesapám, itt a szék. 

— Megszolgáltál érte? 

— Meg. 

Még azt is szívesen hozzátette volna, hogy 
megtanulta, mire vezet az oktalan mérgeske- 
dés, s hogy megfogadta magában: soha többé. 
De inkább nem mondott semmit. Nem olyan 
ember ő, aki fogadkozik. 


HEGYEK KÖZÖTT 
BULGÁRIÁBAN 


. . . Akkor történt, amikor a ró- 
zsák országába, Bulgáriába utaztam. 
Meghívtak ifjú bolgár barátaim, a 
szeptemvrijcsék, azaz , szeptember 
gyermekei". Szeptemberben van ha- 
zájuk szabadságünnepe, innen a bol- 
gár úttörők neve. (Mintha a magyar 
úttörőket , áprilisiaknak", ,április- 
finak" neveznék.) 


Szóval hétmérföldes csizmámmal 
útnak eredtem. A hegyek fölött bal- 
eset ért, egyik csizmám leesett. S a 
Rodope hegy tetején kényszerleszál- 
lást hajtottam végre. Bizony jól meg- 
ütöttem a lábam! Sűrű erdő köze- 
pén földet értem. Szerencsére nem 
messzire barátságos fénysugarat lát- 
tam meg. Keservesen odasántikál- 
tam. 

Töpörödött anyóka nyitott ajtót. 
Mindjárt behívott házikójába. Míg 
a lábam sebét kötözte, versikét mor- 
mogott: 


Jössz vizecske a magasból, 

A magasból, a havasból. 

Szép tündérek mind odagyűlnek, 
Vacsorához ülnek. 

Mondd meg vizecske, te mondd meg, 
Ez az ártatlan minek ijedt meg! 


Siess csak, siess vizecske, 
Mondd vizecske a tengernek, 
Tenger meg a tündéreknek, 
Szakítsák ki a félelmet 
Ebből az ártatlanból! 


Aztán ennem-innom adott, cse- 
réppohárban hűs aludtejet mézzel 
csurgatva. — hű de finom volt! — 
s puha ágyba fektetett. Félálomban 
még hallottam, hogy újabb versikét 
mormol. A betegséget, a nyavalyát 
űzte rólam bűbájos szavakkal. Ezen 
elmosolyodtam, s így aludtam el. 


Te ostoros, te ostromos, 
Hetvenhétféle nyavalya! 

Ahogy jöttél, úgy elmenjél. 

Ha nem tudjuk, honnan jöttél, 

Azt se tudjuk, hová mentél. 

Ha te támadsz vízből, szélből, 
Emberszemből, irigységből, 

Úgy elmenj, hogy sohase lássunk. 
Ha nappal támadsz, nappal távozz. 


Napfényes reggelre ébredtem. 
Öreganyó már talpon volt, megetette 
az állatokat, megjárta a boltot, reg- 
gelit készített. Amint meglátta, hogy 
ébren vagyok, hozzám siesett. 

— Hogy aludtál kedves jövevény? 
Vigyázz, ne ugrálj még a fájós lábad- 
dal, alaposan megütötted. Ismerlek 
én ám téged, Vitéz Jancsi, mesebeli 
kisdobos! A pajtásaidat keresed. No, 
várj csak mégegy keveset. Mosakodj, 
egyél, igyál. 

— Ne türelmetlenkedj, mindennek 
megvan a maga ideje! 

Szigorú volt, de a szeme mosoly- 
gott. 

Sietve öltöztem. Kibicegtem az 
ajtó elé. Mi szépet láttam! Sűrű er- 
dő, magas hegyek, mély szakadé- 
kok, a mélyben hegyipatak zuhog a 
gömbölyű köveken. Kanyargós or- 
szágút, a völgyben kis falucska, szűk 
utcákkal, barátságos tornyocskával, 

— Ide figyelj, te Jancsi! — csoszo- 
gott hozzám Anyó. — Addig tovább 
nem mehetsz, míg találós kérdéseim- 
re meg nem felelsz! 

— No, csak mondja, öreganyám! 
Megválaszolom én azt — válaszol- 
tam hetykén, de bizony alaposan 
megizzasztott. 


Piros királyka ösvényre bólog. 
(Földi eper) 

Viaskodik két sas, fehér habot hullat. 
(Malomkövek) 

Dühös kutya erdőn ugat. 

(Balta) 

Vörös udvarban vörös komondor. 
(Nyelv) 


ida Győző rairai 


Ahová a vörös kutya fekszik, 
fű nem növekszik. 

(Tűz a mezőben) 

Ezüst gúnár, egy lábon áll. 
(Téli káposzta) 

Se lába, se szárnya, 

Nincs sebesebb nála. 

(Idő) 

Van egy pici szamaram, 
Nappal pihentetem, 

Este megterhelem. 

(Ruhafogas) 

Fehér malacok part alatt hevernek. 
(Fogak) 

Sólyommadár föld alatt száll. 
(Eke) 

Bemegy bőrtelen, kijön bőrösen. 
(Kenyér a kemencében) 

Csákót csinált mindenik fiának , 
Nem csinált magának. 
(Tölgyfa, makk) 


Mikor hét kérdésre jól válaszol- 
tam, nagyot nevetett anyó ! 

— Jól van! Most jön a ráadás, 
már csak erre az egyre válaszolj, de 
ez a legnehezebb! 


Erdőn, mezőn gyertya, 
Szél el nem oltja. 


Törtem a fejem. Hiába. Telt az 
idő sebesen. A kanyargós ország- 
úton zihálva kapaszkodott felfelé a 
piros autóbusz. Már itt is van. Nyí- 
lik az ajtó, s kiugrálnak piros nyak- 
kendős bolgár pajtásaim. Egyikük 
kezében meg ott az én elveszettnek 
vélt hétmérföldes csizmám. 


— Jancsi, Jancsi! Csakhogy meg- 
vagy! — ölelgettek. 

— Indulhatunk! — kiáltott a gép- 
kocsivezetőnek Gorán, a vezetőjük. 

— Várjatok még! — szóltam. Ki- 
hajoltam az ablakon, úgy kiáltot- 
tam! 

— Öreganyám! Tudom már mi 
az, hogy: erdőn mezőn gyertya, szél 
el nem oltja! Hát virág! 

Anyó vidáman bólogatott, ken- 
dője lecsúszott hajáról, kedves ősz 
kontyán csillogott a nap. 

— Jól van Jancsi, eredj csak, járj 
szerencsével. 


Felzúgott a busz motorja. Indul- 
tunk. Elmaradtak mögöttünk a he- 
gyek, az erdő, a tornyocskák, a kis 
faluk, faluszélen legelésző kecskék. 
Robogtunk a város felé. A motor 
zúgását hamarosan elnyomta vidám 
énekünk: 


TES EES 


Haj 10-vacskák fus-sa-tok már,Ha-rangocskák szóljatok már! 

vá-ros-ba ma 


el-é- rünk,Ha 


az út- ról le nem térünk! 

Já Hi dá Já Já. da 


A. ezt is megértük — sóhaj- 


tott savanyú ábrázattal Zsuzsi. — 
Harmadikosok lettünk. És sorra vizs- 
gálgatott valamennyiünket, öreged- 
tünk-e a nyáron. Jót nevettünk a je- 
leneten (vajon kitől leshette el?!), de 
azért úgy éreztük, tényleg öreged- 
tünk egy kicsit. Nem köszönthetjük, 
például, az elsősöket, úgy, mint ta- 
valy szeptemberben, amikor az év- 
nyitó ünnepélyen elfogódottan keres- 
gélték helyüket a nekik odakészített 
padokon a tornateremben. Mert ak- 
kor egyszerűen csak kézen fogtuk 
őket, és miközben ki-ki megtalálta 
ülőhelyét, egy-egy kis doboz színes 
ceruzát kapott ajándékba tőlünk, 
akik már otthon voltunk az iskolá- 
ban. Nagyon jólesett, hogy megtehet- 
tük, és láttuk, hogya kicsik is örülnek. 
— Mért ne gyámolíthatnánk most 
is. az elsősöket? — pattant ki vala- 
melyikünkből a nagy ötlet, de le is 
hurrogta a többi : nem illenék elvenni 
a másodikosoktól ezt a hálás felada- 
tot. Igaz — állapodtunk meg. De 
segíteni csak lehet nekik? És eldön- 
töttük. Legalább is mi, az őrs tucat- 
nyi tagja, hogy kitalálunk valamit. 

Az, ugye, világos, hogy az évnyitón 
már nem adhatunk semmit, biztató 
mosolyunkon kívül. Hanem a csapat- 
zászló ünnepére kirukkolhatunk va- 
lami meglepetéssel. 

Készítettünk három jókora dobó- 
kockát kemény kartonból. Úgy gon- 
doltuk, három csoportban játszanak 


majd vele a gyerekek, mert úgy érde- 
kesebb, sőt, versenyezhetnek is egy- 
mással. A nagy kartonkockák egy-egy 
oldalára a kisdobosok egy-egy pont- 
ját írtuk. Aztán vásároltunk har- 
minckét kis igazi dobókockát. Kép. 
zelhetitek, mekkora szemeket me- 
resztettek ránk a játékboltban! Be- 
állítottunk ketten harminckét dobó- 
kockáért. (Harmincketten vannak a 
kicsik.) A játékot így képzeltük: egy 
elsős dob, mondjuk, hármat, s akkor 
elmondja a kisdobosok harmadik 
pontját, a játszótársa pedig felmutatja 
a nagy kartonkockán a helyes felele- 
tet. Aki téved, zálogot ad. Ezt, persze, 
csak akkor játszhatják majd, ha tud- 
nak olvasni és ismerik a kisdobosok 
hat pontjának értelmét, célját. Tehát 
a tanév vége felé. És mi lesz addig? 
Játszanak kis kockáikkal közönséges 
társasjátékot, vagy őrzik a dobókat 
kabalának. Elvégre sok ifjabb testvér 
rakosgatja boldogan nénje vagy báty- 
ja volt kedvenc ruháját: tudja, hogy 
előbb-utóbb ő is belenő. 


Máris Mária 
a közismert krónikás 


L. Kapuvári Lídia 


MOZIBAN 


A vásznon Afrikát látom. 


Ehezők. 
Segélyhe lyek. 


Köztük sok velem egykorú gyerek. 

Különös — mindenkiből ugyanazok a szemek 
néznek velünk farkasszemet. 

Mellettem ül égy család. 

Zörög a papír — esznek. 

Víg csámcsogásuk meg nem zavarja semmi. 
Nem ilyen szeretnék lenni... 


XI. d! 
t — VILÁGIFIÚSÁGI v 
TALÁLKOZÓ 


a VIT. 1978 nyarán Kuba látja 
vendégül a világ fiatalságának 
küldötteit. Közöttük lesznek 
természetesen a mi magyar 
fiataljaink is: üzemek legki-s- 
válóbb ifjúmunkásai, mérnökei, 
fiatal nevelők, állami gazdasá- 
gok ifjú küldöttei. Talán a te 


Görög Júlia rajzai 


úttörőcsapatoknak külön ün- 
nepük is lesz: a nagy magyar 
költő századik születésnapja 


§ T fra AE családodból, ismerőseid közül 

november 22-én. ti E ú 

is eljut valaki oda. Addig is, 
A második útjelző ni 

amíg beszámolóra ellátogat út- 

FELADATAI A CIMEN törőcsapatodhoz, figyeld,  fi- : 

s 35000 . gyeljétek ha lehet együttesen At ] 

39 Az új tanév új úttörőévet, ész HUSZADIK a találkozóról készült televí- (5 ; 

"mozgalmi esztendőt is jelent. 


ziós adásokat! Tudja minden 
IF / A mozgalom szóban benne van SZÜLETÉSNAPJA kisdobos a VIT indulóját, sz áj 
! ! a mozgás, haladás, megújulás. 9 ,Egy a jelszónk a béké"-t : 
j x Ennek ellenére idén nem törté- A! i Ezt 1978. tebruár 15-én tartjuk. o együttesen énekelni! 
16 nik semmi különös — legalább ". Cimea Vikit, a nemzetközi Együtt—egymásért, — szól a y 
is látszatra nem! — az úttörőév / gyermekmozgalom kedves figu- jelszó ebben a tanévben is. Fát 


során. Vagy talán mégis? Lás ráját ismeritek, két éve kivá-- 


. Háse ültetünk ennek a jegyében, ját- h. 
suk csak szépen, sorjában! E mellékleten szarepelt úi CG szótereken vigyázunk a kicsik- ; 
Továbbra is ,Együtt egy- b e . , punkban. Jó szórakozást és ér- 


; 5 re, ügyelünk a tisztaságra, is- 
másért" jelszóval haladunk elő- . dekes ismereteket nyújt, ha a kolában és szabadban egyaránt. 
"re. Az első negyedévben a leg- . CIMEA évfordulójára emlékez- És vakáció idején, amikor az 
ontosabb feladat: készülődés ve, megismerkedtek más népek 0 ve 


1! együvétartozó őrs elszáll a vi- 
A életével, dalaival, táncaival, já: 7 ) lágtájak felé, jagétzátátás /; úg 
. tékaival. Javasoljuk, gyűjtsetek 


d 
sé 
4 


úg 


Lt 


§ " NAGY . ilyeneket már most. Ha figyel- j SZÉ ESSÉza 
2 Hi OKTÓBERI 1) KERESSÉK ELMSSSSSTÁSÁB H8R 7 SES AN S emrk aka 


BOS-t, minden egyes számunk- 


ia SZOCIALISTI 7 ten tákok vatamivt ehhez Ő preno Kedes VÉ) 


Dalolva, no meg tanulva re- i dul mit AV 
ja mü FORRADALOM 19 pül az idő. Egykettőre itt a 0: 5. — gy men pggatábsetb orA € ; 
LT 


üdülőbe, külföldre, táborba b /7 jú 


tavasz! Ezzel együtt érkezíkő 77 


úttörőesztendőnk újabb szaka- 


a 79) 60. évfordulójára, (917re, af nagyítós szerkezet, melyben a / A ! 


"Th : diaképekben szinte elevenné 

T AP történelmet nyitó Auróra sor- sza. Minden évben a ,nagy-  ) ) válnak a távoli tájak. Ilyen dia- 
(6 . tüzére emlékezünk, ünnepé- / testvérekkel", a kiszesekkel 7/g/ jézőbe kükkantottunk most Ő 
1 . : lyeken, kiállításokon, daltanu- ünneplik a kisdobosok és az együttesen. Elővillant néhány ! 
iv lással, rajzversenyekkel és NI úttörők a Forradalmi Ifjúsági kép a jövőből. Jut munka, öröm ( 
-. barátság ápolásával. Úgy is Napokat, vagyis 1848, 1919 és é i 


A dhatnánk h barátés öréznelmi rerdutói £ egész éven át mindőtöknek — 

A Pn atnán , hogy a arátság 7. 1945 történe ús sóra fd gl kh Szerán válasszatok belőle! 
jegyében készüljetek a 60. szü- A tavasz aztán igazán bővel- 

mletésnapra! A barátság szálai kedik szépséges ünnepekben, 


! 


ad 


vezethetnek szovjet pajtások- munka ünnepe, anyák. napja, 
hoz — magyar nyelven is leve- e nemzetközi gyermeknap, peda- 
lezhettek, a KISDOBOS-ban ta- gógus nap. És a csúcs, melyben 
lálhattok címeket. November- gyermek, szülő és nevelő 
7 ben az Ady Endre nevét viselő ? együttesen részt vesz, az a [3 


kesz 


Jobra verjük 


Pályázzatok! Rajzoljatok, fessetek! A pályázat címe: , Az én családom, At 


Témája ennek megfelelően — a család élete, 
a gyermekek és a szülők, 
a család és társadalom kapcsolata, 
az ünnepnapok és a hétköznapok világa, $ 
a közös munka és a közösen töltött szabad idő élményei. sal 


A pályázatra minden pajtás legfeljebb öt képet küldhet be a Társadalmi / 
Ünnepségeket és Szertartásokat Szervező Irodába. Címe: 2200 Monor, 
Kossuth Lajos utca 71. A képek hátoldalára írjátok rá neveteket, életkórotokatb 
iskolátokat és lakásotok, valamint a kép címét. 

A pályázat beküldésének határideje október 15. Bármilyen méretű §3 
bármilyen technikával elkészített képekkel pályázhattok. 2 

A díjnyertesek 1977. november 30-ig levélben kapnak hírt a zsüri vélemé. 
nyéről, s arról, hogyan részesednek a csaknem tizenkétezer forint értékű . 
díjakból. A legsikerültebb rajzokat 1977. december 6-án a Pest megyei 
Művelődési Központban, Szentendrén, a télapó ünnepség megnyitó kiállítá- 
sán láthatjátok. Később a zánkai Gyermekalkotások Galériájában őrzik meg. 
őket. ő 

Szarvasszigeten, egy egészen kicsiny iskolában, ahol a kisdobosok csapata. . 
mindössze tizennyolc tagot számlál, remek szokás alakult ki. A pajtások. 
minden nyáron, tehát a legutóbbi nyári szünidőben is naplót írnak. Ki, 
milyet tud. Az első osztályt végzettek rövidet, sok rajzzal, a nagyobbak, 
kerek élménybeszámolókat, ízléses díszítéssel. Többszörösen nyernek az 
ügyön. 1. míg a napló készül, kipihenik az aznapi futkározást, 2. gyakorolják. 
az írást és a helyesírást, 3. megtanulják egy-egy nap eseményeinek tömör 
összefoglalását, vagyis a fogalmazást, 4. amikor pajtásaikkal ismét találkoznak, 
nem kell törniük a fejüket, mit is meséljenek, csak lapozgatnak, s nem 
járnak úgy, hogy épp a legizgalmasabbat felejtik el. A barátok akár ki is 
cserélhetik egymás közt naplóikat, bizonyságot adva egymásnak barátsá- 
gukról. a 


Rejtvényfejtők figyelem! Az előző évekhez hasonlóan a megfejtéseket 
idén is összegyűjtve novemberben, februárban és júniusban kell címünkre 
beküldenetek. Vagyis: fejtsétek meg a rejtvényeket szeptemberben, írjátok 
le egy levélpapírra, tegyétek mellé a lap sarkáról levágott számot, majd 
borítékba téve őrizzétek meg fiókotokban. Októberben és novemberben 
folytassátok a levélpapíron a megfejtések leírását, majd ragasszátok a levágott : 
számokat a levél aljára. Most már postára adhatjátok. Címünk: Kisdobos — 
szerkesztősége, 1502 Budapest, Postafiók 100. — Ugyanígy tegyetek a 
decemberi, januári és februári megfejtésekkel, és márciustól júniusig hasonló- É 
képpen gyűjtsétek össze és postázzátok a megfejtéseket. 

Minden megfejtést ellenőrzünk, a hibátlanokért igazolásként és jutalmul 
író vagy költő arcképét küldjük címetekre. Akinek a beküldött 3, 3 illetve 4 
eeslbsdta sikerült, annak a képeken kívül az első három megfejtésért egy 

1-es, a februárban beküldöttekért egy 2-es, a júniusi küldeményért egy 3-as 
számot is mellékelünk. Ezeket a számlapokat gondosan őrizzétek meg, mert 
akinek mind a három szám a birtokában lesz és ezt nekünk egy borítékban 
elküldi — tehát csak a számokat, mert a képek nálatok maradnak —, annak 
postán könyvjutalmat küldünk. 83 
A múlt évi rejtvények helyes megfejtését októberi számunkban közöljükt 


Órarend-házikó. A KISDOBOS szeptemberi melléklete. A házikó " 
körülvágása után nyissátok ki a kaput és ablakot úgy, hogy a vastag vonalat 
vágjátok fel. A szaggatott vonal mentén hajtsátok ki a zöld , deszkákat". 
Hogy a kitárt ajtó, ablak belső oldala is zöld legyen, ragasszátok rá a B- vel 
jelölt ajtó-, és C-jelű ablakszárnyakat. Az A jelű rajz pöttyös karimáját 
kenjétek be ragasztóval és ügyesen illesszétek a nyitott ajtó mögé, a ház belső 
falára. Ezután vágjátok ki az órarend-korongot a fekete vonal külső szélén. 
Dugjatok a kapu feletti köröcskébe iratkapcsot. Húzzátok rá a hasonló jelzésű . 
körön az órarendet, természetesen a ház mögött. Az iratkapocs két szárát 
hajtsátok szét. Ha a kaput kinyitjátok, a kislányt látjátok a cicával, ha az 
ablakot, a korong forgatásával a megfelelő nap órarendjét. Tanulóasztalotok 
közelébe, jól látható helyre függesszétek az órarend-házikót. 


[dddusz Ég Varvika elmeselem neked a fegszbb nya 

Postafiók 100 


Legkedvesebb levelem szep- 
temberben az a néhány száz darab, 
amit az elmúlt tanévben írtatok ne- 
kem. Örömet szereztetek azzal, hogy 
bemutattátok szülőföldeteket, elhi- 
szem, hogy nem csak térkép számo- 
tokra. Boldog voltam, hogy megis- 
mertem az őrsi búvóhelyeket, a kis- 
testvéreket, a barátaitokat. Köszö- 
nöm, hogy közöltétek örömeiteket, 
így nekem is részem volt azokban —, 
és azt is köszönöm, hogy bajban szo- 
morúságban a tanácsomat kértétek. 
Az elmúlt tanévben nekem volt a leg- 
gazdagabb  kisdobos-életem, mert 
részt vehettem a tiétekben. 

A tanévnyitón én most benneteket 
köszöntelek, kedves levelező pajtá- 
saim, mindenkit, aki írt nekem, ez- 
után fog írni, vagy csak szándékozik, 
de mindig közbejön valami. 

Kívánom, hogy teljesüljön minden 
kívánságotok! Nem vagyok tündér, 
nem tehetek semmit helyettetek. De 
tudom a titkot: ha ti nagyon akarjá- 
tok, ha magatok is megdolgoztok ér- 
te, ha kéritek a felnőttek tanácsát, 
ha elfogadjátok társaitok segítségét, 
minden kívánságotok teljesülni fog, 
nemcsak három, mint a mesékben. 
Ezt kívánja az új tanévben régi bará- 
totok: Űr Kata 

Bemutatom az előszállási negye- 
dikes kisdobosokat. (2424 Előszállás, 
Felszabadulás tér 1. Általános iskola.) 
József Attila a csapat névadója, halá- 
lának évfordulójáról szavalóverseny- 
nyel emlékeztek meg. Ez szép szokás, 
sokan tették ugyanezt. Amiért én 
bemutatom őket, az az a felismeré- 
sük, hogy minden gyerek kapott ver- 
set, versrészletet, mert úgy gondol- 
ták, úgy kerül igazán közel a költő- 
höz minden gyerek, ha maga is meg- 
ismeri, átéli — mert előadja — a 
verseit. Tisztelegtek József Attilának, 
és a szereplési lehetőséggel örömet 
szereztek egymásnak. 

A Méhecske őrs (3881 Abaújszán- 
tó, Általános iskola) nevéhez méltóan 
él. Rengeteg papírt gyűjtöttek és 
rengeteg élményt. Részt vesznek az 
, Együtt—egymásért" mozgalomban, 
a fogászati hónapban tisztasági ver- 
senyt rendeztek, nagyszerűen sike- 
rült a karnevál, bemutató őrsi foglal- 
kozást tartottak más őrsök számára. 
A sok szép élmény, a sokféle közös 
tevékenység eredménye az, amit Su- 
hajda Zsuzsi fogalmazott meg: ,,Na- 
gyon-nagyon megértjük egymást, 
szinte összenőttünk, öröm az, ha 
együtt lehetünk." 

A dánszentmiklósi általános iskola 


JEGÉGÁL 


(2735 Dánszentmiklós, Dózsa György 
út 2.). Ésa farkasok legkedvesebb idő- 
töltése a meseolvasás, versmondás, 
közös daltanulás. Rendhagyó farka- 
sok, szívesen hallanék róluk bőveb- 
ben is! j 
Kósa Mária (6600 Szentes, Aulich 
Lajos u.37.). 16 éves elmúlt, nem isko- 
lás már, dolgozik. De nagyon szereti 
a kisdobosokat, szeretne levelezni 
velük, tanácsot adni, segíteni. Szíve 
sen lenne , mini Ur-Kata". 
Hasonlóképpen ez a vágya Fodor 
Anikónak: minden kisdobosnak vá- 
laszol nagy örömmel, aki hozzáfordul 
segítségért. Felajánlja, hogy benne 
igaz barátra lel minden levélküldő 
kisdobos. Címe: 5300 Karcag, Kos- 
suth tér 6. Éljetek az alkalommal, ke- 
ressétek fel leveleitekkel a két ked- 
ves nagylányt, gyerekek! 


Levélvárta. A nyári szünetben 
nagyon sok levelezőtársat kereső le- 
vél érkezett. Nem akartam váratni 
gazdáikat mostanáig, hát elküldtem 
közvetlenül egymásnak a címeket. 
Remélem, sok barátság született az- 
óta; majd írjátok meg nekem is! 


, Amit most csinálunk, azt nevezhe- 

ted türelemjátéknak vagy tervezés- 
nek, ahogy tetszik. Egy bizonyos: 
eredményes ügyeskedés lesz! 

Erősebb kartonlapra rajzolj négy- 
zetrácsot (1.), a négyzetek 8—10—12 
mm nagyságúak legyenek. Késsel 
vágy ollóval vagdosd"ki, majd külön- 
féle színű filctollal rajzolj rájuk átló- 
san kereszteket, pontosabban X-eket 
(2.). A négyzetecskékből rakj ki az 
asztalon betűket (3.), virágformákat 
(4.) vagy amit akarsz. Készíts most 
— folytatásként — egy újabb, ugyan- 
akkora négyzetrácsot, legyen mond- 
juk 10 négyzet széles és 16 magas. 
Ragassz köréje kartonkeretet (5.), így 
megvan a ,türelemjáték" táblája. 
Rakj ki erre a táblára a különféle szí- 
nű négyzetecskékből valamit. Amint 
látod, rajzunkon egy gyerekalak van. 
Ha szépen sikerül a , kép", ne dobd 
széjjel, mielőtt számtanfüzet-lapra, 
színes filctollal le nem rajzoltad kis 
keresztecskékkel. Versenyezz pajtá- 
saiddal: ki tud a rácsos keretbe szebb 
vagy érdekesebb képet kirakni a 
négyzetecskékből, kihasználva azok 
színeit. 

Most már jól láthatod, hogy ez 
nemcsak türelemjáték, hanem terve- 
zés is! Márpedig ha valaki tervet ké- 
szített, azt hajtsa is végre, vagyis 
valósítsa meg! A megvalósítás módja, 
hogy a megtervezett betűket, dísze- 
ket, figurákat papirosra rajzolt 4—5 
milliméteres rácson színes fonállal ki- 
varrod (6.). Hamarosan rájössz, ho- 
gyan vezesd hátul a tűvel a fonalat, 
hogy a rajzon látható , keresztsze- 
mek" kialakuljanak. Tervedből ilyen 
módon keresztöltéssel kivarrt papír 
könyvjelző, baba-terítő vagy egyéb 
lehet. 

Ha maradandóbb tárgyat akarsz 
készíteni — például ajándékba —, ak- 
kor végy olyan textilanyagot, amely- 
nek a szálai jól kivehetők, számolha- 
tók, például kongrét. Tervezett min- 
táidat ezen varrd ki. A népi hímzése- 
ken, szőtteseken találkozhatsz ilyen- 
féle mintákkal, egyszerű sordíszít- 
ményekkel, s bonyolult virág-, állat-, 
emberformákkal. A 8. ábra madarát 
népi kézimunkáról rajzoltuk le, a 
többit gyerekek tervezték. 

ELSŐSEÉGÉLY 


. Egy kis tóban kiséik békák és gólyák voltak. 
Összesen 12 fejük, 28 lábuk és 4 csőrük volt. Hány 
kígyó, hány béka és hány gólya volt a tóban? 

Vízszintes: 1. "Most készült. 3. Kisdobosok feladstő 


. 10. Szám. 12. Rossz ellentéte. 13. Házakat tervez, 


14. Énekhang. 15. Róna mássalhangzói. 16. Keret. 17. 

Szó vége! 18. TN. 19. Az első két betű. 20. Megtanul- 
taa leckét. 21. Egyszerű szerszám. 22. KS. 23. U gyan- 

az, mint a 21. 24. Így sír a kisbaba (ék. hiba). 25. 
Sötét eleje. 26. DP. 27. Kerti szerszám. 29. Rita 
mássalhangzói. 31. ZVA. 33. Kötőszó. 34. Ellenben. 
35. Száj része. 37. Fiúnév. 39. Könyvet ír (ék. hiba). 


. 41. Maró folyadék névelővel. 


Függőleges: 1. Szeptemberi esemény (a nyíl irá- 5 
nyában folytatva). 2. Vízilónév. 3. Földrajzban ha 
náljuk. 4. Szülők. 5. NIMS. 6. Vonatozás. 7. Folyadólő § 
8. Majdnem zászló! 9. Idegen nyelv tanulásához kell. 
10. Varrás része. 11. Ebből tanulunk: 26. Ugyanaz, 
mint a vízszintes 37. 27. Unatkozik. 28. Régi. 30. . 
függ. 27. fordítva. 32. Szelíd ellentéte. 36. Inas véget 
38. Igevégződés. 40. Rag. 41. AT. 

A greet etés beküldendő: a vízszintes 38 
20., a függőleges 1., 11. 


B. zt EKE a 


DALLOS JENŐ: 
TRÉFÁS 
KRESZ— 
TÁBLÁK 


kisdobos 


A Magyar Úttörők Szövetségének gyermeklapja XXVI. évf. 7. sz. 


Szerkesztő: Kelemen Sándor 
Levélcím: Kisdobos szerkesztősége, 1502 Budapest, Postafiók 100. Telefon: 664-373 
Kiadja az Ifjúsági Lapkiadó Vállalat. Felelős kiadó: Dr. Petrus György 
Kiadóhivatal: 1374 Budapest VI., Révay u. 16. Telefon: 116-660. Terjeszti a Magyar Posta 
Előfizethető bármely postahivatalnál, a kézbesítőknél, a Posta hírlapüzleteiben 
és a Posta Központi Hírlapirodánál (KHI) 1900 Budapest V., József nádor tér 1. közvetlenül - 
vagy postautalványon, valamint átutalással a KHI 215-96162 pénzforgalmi jelzőszámlára. 
Megjelenik évenként tíz alkalommal. 

Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs. 
Készült a Kossuth Nyomdában. 77.0693. Felelős vezető : Monori István vezérigazgató 
INDEX : 25.442 
Kéziratokat nem őrzünk meg és nem küldünk vissza. 

A címlap Rieger Anna kisdobos munkája, 

Budapest XI., Egri József úti Általános Iskola 
A hátsó -címoldalt Vida Győző rajzolta 


Üzemanyagtöltő állomás 


Tehénveszély 


